# data[].attributes.body
Tutkintomestari
Vastuuopettaja.

Tuotannon esimiestyön erikoisammattitutkinto
Turun ammatti-instituutti

# data[].attributes.body
Muuttuvan toimintaympäristön ohella muutospainetta organisaatiolle synnyttävät puutteellinen osaamistaso, huonosti toimiva organisaatiorakenne, tarve uusia strategiaa tai ylimmän johdon vaihdokset. Asiantuntijaorganisaatiot ja -ammatit lisääntyvät ja lähes kaikki tehtävät vaativat hyvää osaamista ja koulutusta. Asiantuntijatyön lisääntyminen on seurausta tuotantotyön siirtymisestä tekniikan ohjaamaksi ja roborttien suorittamaksi. Innovaatioiden tuottaminen, luovuus ja ongelmanratkaisu näyttelevät yhä suurempaa osaa asiantuntijatyössä. Muutoksen aikaansaaminen on helpompaa nuoressa ja kehittyvässä organisaatiossa kuin vanhassa.

# data[].attributes.body
Kun puhutaan parvi-, joukko- tai verkostoälystä,  johtamisen kannalta tavoitteena on aina valjastaa yksilöitä ja yhteisöjä ratkaisemaan ongelmia tai tuottamaan uutta tietoa. Tyypillisesti joukkoäly tarkoittaa ideoiden ja palautteen keräämistä laajalta joukolta ihmisiä. Parviälysssä taas kerätään suuri joukko ihmisiä ratkaisemaan yksilön tai yhteisön ongelmaa. Itseorganisoituvia ja nopeatempoisia verkostoja, jotka muodostuvat toimijoiden omien valintojen ja osaamisen perusteella yhteisten mielenkiinnon kohteiden ympärille, kutsutaan parviksi. Parviäly on uusi tapa tehdä yhteistyötä ja hyvä tapa tuottaa ratkaisuja.

# data[].attributes.body
Nopeasti muuttuvassa maailmassa ja uusissa osaamistarpeissa tarvitaan jatkuvaa oppimista. Yhdessä oppiminen, uuden luominen, innovaatiot ja oppiva organisaatio ovat käsitteitä, jotka yhdistetään asiantuntijaorganisaatioon. Mikään ei ole niin tärkeää kuin osaaminen. Meidän jokaisen tulisi uusiutua säännöllisesti ja miettiä, miten haluamme uusiutua. Siksi työpaikka on erittäin tärkeä oppimisen ympäristö, aikuisen ihmisen oppimisen leikkikenttä.

# data[].attributes.body
Asiantuntijoiden johtamisessa johtaja on organisaation palvelija eikä toisinpäin. Asiantuntijaorganisaation johtamiskulttuuri ei voi olla sellainen, että esimies pelkästään käskee, valvoo ja vaatii. Asiantuntijoita ei johdeta kulmahuoneesta, liikennevalojen takaa eikä sähköpostilla. Asiantuntijoiden johtamisessa ei päde jako, että johtajat ajattelevat ja työntekijät tekevät. Pomottamalla et pärjää asiantuntijaorganisaatiossa.

# data[].attributes.body
Tiimityöskentelyn merkitys on yhä tärkeämpi ja se on taito, jota vaaditaan yhä useammin niin asiantuntijoilta kuin esimiehiltä. Tiimi voi olla spontaanisti kokoonpantu ryhmä asiantuntijoita, joilla on yhteinen tavoite ja päämäärä, johon kaikki jäsenet ovat sitoutuneet. Jokaisen tiimin jäsenen pitää tietää oma roolinsa; kun kaikki tietävät, mihin kokonaisuuteen oma tehtävä kuuluu, tiimistä tulee tiimi. Työt tulee jakaa niin, että jokaisella on tehtävä, johon hänen osaamisensa ja kokemuksensa riittävät.

# data[].attributes.body
Yhteiskuntamme on jo asiantuntijoiden yhteisö. Esimiehen on hyvä tiedostaa ja tuntea johtamisen kannalta, millainen tyyppi on asiantuntija. Asiantuntija on henkilö, jolla on kanssaihmisiään selvästi perusteellisemmat ja laajemmat tiedot joltakin alalta. Asiantuntija pystyy usein tunnistamaan ongelmia ja ratkaisemaan niitä tehokkaasti. Asiantuntijan työ on analysointia, ongelmanratkaisua, suunnittelua, toteutusta, asioiden yhdistelyä sekä uuden luomista. Asiantuntijan osaaminen on kykyä hallita kokonaisuuksia ja oppia jatkuvasti lisää sekä kykyä hakea tietoa.

# data[].attributes.body
Johtajan kommunikointi- ja vuorovaikutustaidoilla on erittäin suuri merkitys. Tämä ei tarkoita pelkästään sitä, että johtaja hallitsee puhumisen vaan hänen on hallittava kaikki muutkin vuorovaikutukseen kuuluvat asiat. Valmius olla läsnä ja aito antautuminen vuorovaikutukselle ovat asiantuntijaorganisaation johtajan ominaisuuksista tärkeimpiä. Vuorovaikutus on sosiaalinen tapahtuma, jonka tarkoituksena on ajatusten, tunteiden, kokemusten ja elämysten vaihto.

# data[].attributes.body
Asiantuntijaorganisaatiossa tulee johtaa niin vähän kuin mahdollista – se jos mikä on luottamuksen osoittamista. Asiantuntijaorganisaation johtajalta edellytetään koko persoonallisuuden likoon panemista, laaja-alaisuutta, kykyä synnyttää luottamusta ja kykyä motivoida. Asiantuntijat odottavat esimieheltä yhtä aikaa luottamusta, oikeudenmukaisuutta ja perinteisempää johtajuutta eli jämäkkyyttä ja vastuunkantoa.

# data[].attributes.body
Jokaisen ihmisen perustarve on tulla arvostetuksi. Asiantuntijoiden arvostus mittaa johdon sivistyksen tasoa ja valitettavasti kuvastaa monesti johdon alemmuuden tunnetta tai kateutta. Esimiehen arvostus asiantuntijoitaan kohtaan näkyy myös siinä, kuinka paljon hänellä on aikaa työntekijöilleen. Asiallinen ja arvostava käyttäytyminen alkaa vuorovaikutuksen perusasioista, kuten tervehtimisestä ja hyvän päivän juttelusta. Työpaikkojen kulttuurit eroavat toisistaan, mutta kielteinen ja epäystävällinen käytös ei ole arvostavaa muita kohtaan. Se, miten muut meitä kohtelevat, kertoo myös meille itsestämme. Miten minut nähdään? Millainen minä olen? Kunnioittava ja arvostava kohtelu työpaikalla vahvistaa ja tukee ihmisarvoa.

# data[].attributes.body
Asiantuntijalle erityisen tärkeää ovat kollegat, asiakkaat ja kannustava esimies. Asiantuntijaorganisaation esimiesten olisi siksi hyödyllistä järjestää aikaa esimiestyölle ja kehittää ristiriitojen sietokykyä. On tärkeää, että johtajalla on aikaa ajatella, kuunnella itseään, organisaatiotaan ja sidosryhmiään. Asiantuntijoiden osaamisen jatkuva kehittäminen, tavoitteisiin sitoutuminen, työmotivaation säilyttäminen ja työssä jaksaminen ovat oleellisia johtamisen tehtäviä.